Създадена е на 6 октомври 1944 година в скопското село Кучевище. Състои се от партизани от осма прешевска народоосвободителна бригада и от Дванадесета буяновска народоосвободителна бригада, както и 120 души от Скопския и Шарпланинския народоосвободителни отряди. До средата на декември 1944 бригадата е в състава на Кумановската дивизия на НОВЮ и участва в битки със силите на Бали Комбетар, начело със Сульо Отля, в района на Скопска Църна гора. На два пъти отбива нападение на балисти на 8 и 11 октомври. После между 19 и 29 октомври напада многократно немски военни колони на пътя Скопие-Качаник. През декември 1944 година бригадата е обявена за ударна и вкарана в рамките на Четиридесет и втора македонска дивизия на НОВЮ, с която участва в пробива на Сремския фронт.